Breiðablik fékk sitt fyrsta stig í riðlakeppni Meistaradeildar Evrópu í fótbolta þegar liðið gerði markalaust jafntefli við úkraínska liðið Kharkiv í þriðju umferðinni í gær. Liðin mætast á Kópavogsvelli í næstu viku.
Bæði lið voru án stiga fyrir leikinn í gær en markalaust jafntefli í Úkraínu gaf liðunum sitt hvort stigið. Ásmundur Arnarsson, þjálfari Blika, segir Breiðablik stefna á þrjú stig gegn Kharkiv á Kópavogsvelli í næstu viku.
sagði Ásmundur, en Frakklandsmeistarar PSG eru áfram með fullt hús stiga og á toppi riðilsins eftir sigur á Real Madríd í gær, 4-0. Blikar mæta Kharkiv hér heima á fimmtudaginn í næstu viku og síðustu tveir leikir riðilsins, gegn Real Madrid hér heima og PSG á útivelli, verða svo spilaðir í desember.
Kvennalandslið Íslands í körfubolta hefur nýja undankeppni fyrir EM á morgun þegar Ísland mætir Rúmeníu í Búkarest. Íslenski leikmannahópurinn er ungur að árum, meðalaldurinn 22 ár, og reynslumesti leikmaður landsliðsins, Helena Sverrisdóttir, er fjarverandi vegna meiðsla. Aðeins fjórir leikmenn liðsins hafa spilað yfir 20 landsleiki en Embla Kristínardóttir, sem spilað hefur 21 landsleik, segir að framtíðin sé björt hjá íslenska liðinu.
Leikur Íslands og Rúmeníu hefst klukkan fjögur á morgun og er í beinni útsendingu á RÚV. Karlalandslið Íslands í fótbolta mætir einnig Rúmeníu á morgun í undankeppni HM 2023, og hefst sá leikur klukkan korter í átta.